Endurgjaldslaus vinnuaðstaða er nú í boði fyrir frumkvöðla á Norðurlandi. Framtíðarmarkmiðið er að skapa rými þar sem frumkvöðlar og heimavinnandi geta sameinast undir einu þaki.
Á Akureyri er í boði vinnuaðstaða fyrir frumkvöðla með nýsköpunar- og frumkvöðlaverkefni á byrjunarstigi og hún talin góð lyftistöng til að þróa áfram hinar ýmsu hugmyndir.
Vinnuaðstaðan er á vegum AkureyrarAkademíunnar í samstarfi við Akureyrarbæ. Aðalheiður Steingrímsdóttir er framkvæmdastjóri AkureyrarAkademíunnar.
markmiðið er tvennskonar. Í fyrsta lagi er þetta hugsað sem stuðningur við frumkvöðlana og hins vegar stuðningur við starfsemi AkureyrarAkademíunnar.
Verkefninu hefur verið haldið úti frá því í maí í fyrra og hefur reynst vel.
þeir sem hafa hingða til verið hjá okkur hafa aðallvera verið að vinna að því að þróa ýmsar viðskiptalausnir á netinu fyrir stofnanir og fyrirtæki með það fyrir augum að fara síðan seinna út í fyrirtækjarekstur á þessu sviði.
Þórgnýr Dýrfjörð, forstöðumaður atvinnu- og menningarmála hjá Akureyrarbæ, segir aðstöðu sem þessa geta breytt miklu fyrir fólk með verkefni á frumstigi.
þetta eru oft einstaklingar sem eru þá vinnandi heima hjá sér eða ekki í samfélag, kannski hafa ekki aðgang að reglulegum vinnustað eða vinnutíma. Þetta getur bara skipt mjög miklu máli að fá þessa festu og hafa þá tækifæri í hálft ár án þess að borga fyrir.
Þórgnýr vonar að hægt verði að setja á fót samvinnumiðstöð á Akureyri sem væri vettvangur fyrir frumkvöðla, en líka fólk sem vinnur heima.
